ג'ורדן נוורה

**ג'ורדן איפיניי נוורה** (באנגלית: **Jordan Ifeanyi Nwora**; נולד ב-9 בספטמבר 1998) הוא כדורסלן ניגרי-אמריקאי המשחק בעמדת הסמול פורוורד בכוכב האדום בלגרד מהליגה האדריאטית והיורוליג, ובנבחרת ניגריה בכדורסל.

## ראשית חייו
נוורה נולד ב-9 בספטמבר 1998 בבפאלו, ניו יורק לאב ניגרי ולאם אמריקאית. אביו אלכסנדר, מאמן כדורסל, עזר לג'ורדן בפיתוח יכולות הכדורסל שלו.

## קריירה בתיכון
נוורה החל לשחק כדורסל בתיכון אמהרסט סנטרל בעונת 2013/14, לפני שעבר לבית ספר פארק בבאפלו לשתי עונות. בבית הספר פארק הוא קלע 42% מטווח שלוש נקודות והוביל את הפיונירס לאליפות מדינת ניו יורק דרג B, עם ממוצעים של 21.5 נקודות, 6.5 ריבאונדים, 2.4 חטיפות ו-1.4 אסיסטים. עונתו השנייה בבית הספר הייתה טובה עוד יותר והוא שיפר את ממוצעיו ל-23.4 נקודות, 10.1 ריבאונדים, 2.3 חטיפות ו-1.8 אסיסטים. הוא נבחר לחמישיות העונה של האזור בשנות הג'וניור והסיניור (שלישית ורביעית). נוורה המשיך לעונה אחת נוספת וקלע למעלה מ-500 נקודות באקדמיית ורמונט, עם ממוצעים של 18.7 נקודות ו-5.3 ריבאונדים בעונת 2016/2017.

## קריירת מכללות
נוורה הצטרף לאוניברסיטת לואיוויל קרדינלס ב-2018. בעונתו הראשונה הוא העמיד ממוצעים של 5.7 נקודות, 2.2 ריבאונדים ו-0.4 אסיסטים למשחק.

במהלך עונת הסופומור (השנייה) שלו הפך נוורה לפותח קבוע בחמישייה לאחר שישה משחקים בתוך העונה. הוא העמיד ממוצעים של 17.0 נקודות, 7.6 ריבאונדים ו-1.3 אסיסטים למשחק, והפך למשתפר השני ב-NCAA ולשחקן המשתפר של העונה ב-ACC.

ב-29 בינואר 2020 קלע נוורה שיא קריירה של 37 נקודות והוסיף 9 ריבאונדים בניצחון 86–69 מול בוסטון קולג'. בסיום העונה הסדירה נבחר נוורה לחמישייה הראשונה של ה-ACC, וסיים במקום השני בהצבעות לשחקן העונה. כג'וניור העמיד נוורה ממוצעים של 18 נקודות ו-7.7 ריבאונדים למשחק תוך כדי קליעה של 44% מהשדה. לאחר העונה הוא הכריז על מועמדותו לדראפט ה-NBA ב-2020.

## קריירה מקצועית
### מילווקי באקס (2020–2023)
נוורה נבחרה בבחירה ה-45 על ידי מילווקי באקס בדראפט 2020. ב-24 בנובמבר 2020 הודיעו הבאקס הודיעו שהם החתימו את נוורה על חוזה. הוא נשלח לסולט לייק סיטי סטארס מליגת הפיתוח של ה-NBA, וערך את הופעת הבכורה שלו ב-10 בפברואר 2021. שלושה ימים לאחר מכן הוא הוחזר מהסטארס. ב-16 במאי קלע נוורה שיא קריירה של 34 נקודות בהפסד 118–112 לשיקגו בולס. נוורה היה חלק מהבאקס שניצחו בגמר ה-NBA ב-.

ב-18 בדצמבר 2021 קלע נוורה שיא עונתי של 28 נקודות, יחד עם 11 ריבאונדים, בהפסד 119–90 לקליבלנד קאבלירס.

### אינדיאנה פייסרס (2023–הווה)
ב-9 בפברואר 2023 הועבר נוורה לאינדיאנה פייסרס בטרייד משולש עם ברוקלין נטס ומילווקי.

## קריירה בנבחרת הלאומית
נוורה זומן לנבחרת ניגריה בכדורסל למוקדמות גביע העולם 2019 ביוני 2018, על ידי אביו אלכסנדר נוורה, שהיה מאמן הנבחרת. בטורניר העמיד ממוצעים של 21.7 נקודות, 8 ריבאונדים ו-2.7 אסיסטים. במהלך משחק בלאגוס נגד  קלע נוורה 36 נקודות והפך לשיאן הנקודות במשחק אחד של ה"הנמרים".

נוורה קלע 33 נקודות בהפסד ל בשלב הבתים של טורניר הכדורסל באולימפיאדת טוקיו (2020). הוא הוביל את ניגריה בנקודות בטורניר לאחר ש'לע 21 נקודות בממוצע למשחק.

## חיים אישיים
ג'ורדן נוורה הוא בנה הראשון של איימי נוורה האמריקאית ואלכסנדר נוורה, מאמן הקולג' הקהילתי של אירי ונבחרת ניגריה.

במהלך מוקדמות גביע העולם 2019 בלאגוס, הפכו ג'ורדן ואביו אלכסנדר לבן ואביו הראשונים שייצגו את נבחרת ניגריה באותו זמן.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:כדורסלני אינדיאנה פייסרס
קטגוריה:כדורסלני אנאדולו אפס
קטגוריה:כדורסלני הכוכב האדום בלגרד
קטגוריה:כדורסלני טורונטו ראפטורס
קטגוריה:כדורסלני ויסקונסין הרד
קטגוריה:כדורסלני סולט לייק סיטי סטארס
קטגוריה:כדורסלני מילווקי באקס
קטגוריה:בחירות דראפט של מילווקי באקס
קטגוריה:כדורסלני אוניברסיטת לואיוויל
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלנים ניגרים
קטגוריה:אמריקאים ממוצא ניגרי
קטגוריה:כדורסלנים ניגרים באולימפיאדת טוקיו (2020)
קטגוריה:אמריקאים שנולדו ב-1998
קטגוריה:ניגרים שנולדו ב-1998